# FFURFLEN YMCHWILIO I GAMYMDDWYN ACADEMAIDD

**Cyfarwyddiadau ar gyfer cwblhau’r Ffurflen Ymchwilio i Gamymddwyn Academaidd**

Rhaid cwblhau **ADRAN A** ym **mhob** achos

Os canfyddir camymddwyn academaidd honedig mewn sefyllfa heblaw arholiad, dylai’r tiwtor modwl fynd ati i gofnodi’r dystiolaeth o gamymddwyn academaidd mor drylwyr â phosibl a chasglu tystiolaeth briodol. Mae’n rhaid i’r tiwtor modwl gwblhau rhannau perthnasol **ADRAN B** a chyflwyno’r ffurflen Ymchwilio i Gamymddwyn Academaidd i’r Cydlynydd Camymddwyn Academaidd perthnasol.

Os canfyddir camymddwyn academaidd honedig mewn sefyllfa arholiad, dylai’r goruchwyliwr hysbysu’r myfyriwr (yng ngŵydd tyst os oes modd) y cyflwynir adroddiad ynglŷn â’r amgylchiadau, a lle bo’n briodol bydd y goruchwyliwr yn cymryd ymaith ac yn cadw tystiolaeth sy’n ymwneud â’r honiad. Mae’n rhaid i’r goruchwyliwr gwblhau rhannau perthnasol **ADRAN C** a chyflwyno’r ffurflen Ymchwilio i Gamymddwyn Academaidd i’r Cydlynydd Camymddwyn Academaidd perthnasol.

**ADRAN A: MANYLION Y MYFYRIWR A’R MODWL**

|  |  |  |  |
| --- | --- | --- | --- |
| **Enw’r Myfyriwr:** |  | **Rhif y Myfyriwr:**  |  |
| **Rhaglen Astudio:**  |  | **Campws:** |  |
| **Athrofa/Disgyblaeth Academaidd/Canolfan:**  |  | **Lefel Astudio:** |  |

|  |  |  |  |
| --- | --- | --- | --- |
| **Cod y Modwl:** |  | **Gwerth Credyd y Modwl:** |  |
| **Teitl y Modwl:** |  |

|  |
| --- |
| **HONIAD O GAMYMDDWYN ACADEMAIDD HEBLAW MEWN ARHOLIADAU** - Cwblhewch **ADRAN B** a chyflwyno’r ffurflen Ymchwilio i Gamymddwyn Academaidd i’r Cydlynydd Camymddwyn Academaidd perthnasol a fydd wedyn yn cyflwyno’r ffurflen wedi’i chwblhau i’r Swyddfa Academaidd os bernir bod y dystiolaeth yn ddigonol.**HONIAD O GAMYMDDWYN ACADEMAIDD MEWN ARHOLIADAU -** Cwblhewch **ADRAN C** a chyflwyno’r ffurflen Ymchwilio i Gamymddwyn Academaidd i’r Cydlynydd Camymddwyn Academaidd perthnasol a fydd wedyn yn cyflwyno’r ffurflen wedi’i chwblhau i’r Swyddfa Academaidd os bernir bod y dystiolaeth yn ddigonol. |
| **(gydag e-bost)**E-bost: aocases@pcydds.ac.uk(Pwnc: Camymddwyn Academaidd )   | **(gyda’r post)**Y Swyddfa Academaidd (Cyf: Camymddwyn Academaidd ) Prifysgol Cymru Y Drindod Dewi SantHeol y ColegCaerfyrddinSA31 3EP |

**ADRAN B: HONIAD O GAMYMDDWYN ACADEMAIDD HEBLAW MEWN ARHOLIADAU**

|  |  |
| --- | --- |
| **Elfen o’r Asesiad:** |  |
| **Pwysiad yr Asesiad:** |  | **Ymgais cyntaf / Ailsefyll** |
| **Manylion y Camymddwyn Academaidd Honedig:**(bydd y blwch hwn yn mynd yn fwy wrth ichi deipio) |
| **Tystiolaeth o’r Camymddwyn Academaidd Honedig:**(cyfeiriwch at unrhyw ddeunydd y bernir ei fod yn berthnasol, neu’i atodi)(bydd y blwch hwn yn mynd yn fwy wrth ichi deipio) |
| **Enw’r Tiwtor Modwl:****Llofnod y Tiwtor Modwl:****Dyddiad:** |
| **Ymchwiliwyd i’r honiad gan y Cydlynydd Camymddwyn Academaidd.****Sylwadau:****Enw’r Cydlynydd Camymddwyn Academaidd :****Llofnod y Cydlynydd Camymddwyn Academaidd:****Dyddiad:** |
| **Graddfa’r camymddwyn academaidd honedig:** (ticiwch fel y bo’n briodol)**[ ]** **Isel iawn****[ ]** **Isel****[ ]** **Cymedrol****[ ]** **Difrifol****[ ]** **Difrifol iawn** *Gweler y nodiadau am ganllawiau pellach ar bennu graddfa’r camymddwyn academaidd honedig heblaw mewn arholiadau.* |

**Cofiwch ddychwelyd y ffurflen wedi’i chwblhau i’r Swyddfa Academaidd.**

**ADRAN C: HONIAD O GAMYMDDWYN ACADEMAIDD MEWN ARHOLIADAU**

|  |  |  |  |
| --- | --- | --- | --- |
| **Teitl y Papur:** |  | **Lleoliad:** |  |
| **Dyddiad yr Arholiad:** |  | **Amser yr Arholiad:** |  |
| **Pwysiad yr Asesiad:**(os yw’n hysbys) |  | **Ymgais cyntaf / Ailsefyll** |
| **Manylion y Camymddwyn Academaidd Honedig:**(bydd y blwch hwn yn mynd yn fwy wrth ichi deipio) |
| **Tystiolaeth o’r Camymddwyn Academaidd Honedig:**(cyfeiriwch at unrhyw ddeunydd y bernir ei fod yn berthnasol, neu’i atodi)(bydd y blwch hwn yn mynd yn fwy wrth ichi deipio) |
| **Enw’r Goruchwyliwr:****Llofnod y Goruchwyliwr:****Dyddiad:** |
| **Ymchwiliwyd i’r honiad gan y Cydlynydd Camymddwyn Academaidd.****Sylwadau:****Enw’r Cydlynydd Camymddwyn Academaidd :****Llofnod y Cydlynydd Camymddwyn Academaidd :****Dyddiad:** |
| **Lefel y camymddwyn academaidd honedig:** (ticiwch fel y bo’n briodol)**[ ]  Lefel 1: Gwybodaeth sydd heb ei hawdurdodi (gwybodaeth sy’n gyffredinol).****[ ]  Lefel 2: Cyfathrebu â pherson arall.****[ ]  Lefel 3: Gwybodaeth sydd heb ei hawdurdodi (gwybodaeth sy’n benodol i’r arholiad).****[ ]  Lefel 4: Cymryd arno/arni bod yn fyfyriwr arall neu ganiatáu i rywun arall wneud hynny iddo ef/hi.****[ ]  Arall: Gwnewch yn siŵr y rhoddir eglurhad llawn yn yr amlinelliad o’r camymddwyn academaidd honedig uchod.****Gweler y nodiadau am ganllawiau pellach ar bennu lefel y camymddwyn academaidd honedig mewn arholiadau.** |

**Cofiwch ddychwelyd y ffurflen wedi’i chwblhau i’r Swyddfa Academaidd.**

**ADRAN D: I’W CHWBLHAU GAN Y MYFYRIWR**

Mae’n ofynnol i chi ymateb i’r honiad hwn o gamymddwyn academaidd , **o fewn 14 diwrnod i’r dyddiad y cawsoch wybod am yr honiad,** drwy gwblhau Adran D a dychwelyd y ffurflen i’r Swyddfa Academaidd (Cyf: Camymddwyn Academaidd), Prifysgol Cymru Y Drindod Dewi Sant, Heol y Coleg, Caerfyrddin, SA31 3EP (neu drwy e-bost at aocases@uwtsd.ac.uk). Os na fyddwch wedi ymateb erbyn y dyddiad terfyn, cymerir eich bod wedi derbyn yr honiad o gamymddwyn academaidd.

|  |
| --- |
| **Enw’r myfyriwr:****Rhif y myfyriwr:** |
| **Nodwch a ydych yn derbyn neu’n gwadu’r honiad(au) o gamymddwyn academaidd** (ticiwch fel y bo’n briodol):**[ ]  DERBYN****[ ]  GWADU** (Darllenwch y nodiadau isod)**Os ydych yn dymuno gwadu’r honiad(au) mae’n RHAID i chi roi eglurhad ysgrifenedig o’r rhesymau dros wadu’r honiad(au) yn y blwch isod ac atodi copïau o unrhyw dystiolaeth berthnasol.****Sylwer os na fyddwch yn rhoi eglurhad ysgrifenedig yn y blwch isod, neu os byddwch yn datgan yn unig eich bod yn gwadu’r honiad, cymerir eich bod yn DERBYN yr honiad.****Sylwer os bydd eich eglurhad yn dibynnu’n unig ar honiad bod y camymddwyn academaidd wedi’i gyflawni’n anfwriadol neu’n ddamweiniol, neu bod y camymddwyn academaidd wedi’i gyflawni oherwydd amgylchiadau lliniarol neu nam hirdymor, cymerir eich bod yn DERBYN yr honiad.**  |
| **Rhesymau dros wadu’r honiad(au):**(bydd y blwch hwn yn mynd yn fwy wrth i chi deipio)  |
| **Llofnod y myfyriwr:****Dyddiad:** |

**Nodyn i fyfyrwyr: Bydd y Brifysgol fel arfer yn rhoi gwybod am ddiweddariadau mewn perthynas â gweithdrefnau camymddwyn academaidd a’r canlyniad trwy e-bost; felly mae’n bwysig eich bod yn darllen y negeseuon yn eich cyfrifon e-byst Prifysgol a phersonol yn rheolaidd.**

**Nodiadau canllaw ar gyfer cwblhau’r ffurflen hon**

Mae’n achos o gamymddwyn academaidd i gyflawni unrhyw weithred, fwriadol neu fel arall, a allai sicrhau mantais nas caniateir i’r unigolyn ei hun, neu rywun arall, ac a allai arwain, neu beidio, at farc neu radd uwch nag y byddai ei alluoedd ef/hi yn ei sicrhau fel arall.

**Adnabod honiadau o gamymddwyn academaidd heblaw mewn arholiadau**

Pan fo tiwtor modwl yn amau camymddwyn academaidd mewn achosion heblaw arholiad - er enghraifft mewn perthynas â gwaith cwrs, traethodau hir neu draethodau ymchwil a asesir - bydd y tiwtor yn mynd ati i gofnodi’r dystiolaeth o gamymddwyn academaidd mor drylwyr â phosibl. Ym mhob achos, dylid osgoi cyfeiriadau at fathau penodol o gamymddwyn academaidd honedig (e.e. llên-ladrad, cyd-dwyllo, twyllo, hunan lên-ladrad) gan ddefnyddio’r term generig “camymddwyn academaidd ” yn lle hynny,

Bydd y tiwtor modwl yn cwblhau Adran A a rhannau perthnasol Adran C y Ffurflen Ymchwilio i Gamymddwyn Academaidd (gan restru’n glir enghreifftiau o gamymddwyn academaidd honedig o fewn y gwaith, a nodi lle mae brawddegau/paragraffau yn cyfateb i destun arall heb gyfeirnodi priodol). Yna bydd yn cyflwyno’r ffurflen ynghyd â chopi o unrhyw dystiolaeth berthnasol i’r Cydlynydd Camymddwyn Academaidd perthnasol er mwyn ymchwilio ymhellach. Os deuir i’r casgliad bod tystiolaeth ddigonol i gefnogi’r honiad o gamymddwyn academaidd, yna dylai’r Cydlynydd Camymddwyn Academaidd nodi graddfa’r camymddwyn academaidd honedig a chyflwyno’r ffurflen wedi’i chwblhau i’r Swyddfa Academaidd.

Mewn achosion lle bo’n anodd cofnodi tystiolaeth o gamymddwyn academaidd (megis pan amheuir bod myfyriwr heb lunio’r gwaith ei hun), dylai’r Cydlynydd Camymddwyn Academaidd gynnull arholiad llafar i benderfynu a oes tystiolaeth ddigonol o gamymddwyn academaidd ai peidio i fynd ymlaen â’r honiad.

Mae’r gweithdrefnau ar gyfer arholiadau llafar (viva) wedi’u nodi yn y Polisi Camymddwyn Academaidd. Yn dilyn yr arholiad llafar, os penderfynir bod tystiolaeth ddigonol i gefnogi’r honiad o gamymddwyn academaidd, dylid cyflwyno casgliadau’r arholiad llafar gyda’r ffurflen wedi’i chwblhau fel tystiolaeth.

***Nodyn ynglŷn â phennu graddfa’r camymddwyn academaidd honedig heblaw mewn arholiadau***

O ran camymddwyn academaidd honedig mewn gwaith ysgrifenedig, mae graddfa’r camymddwyn academaidd honedig yn cael ei bennu gan ganran yr adroddiad sy’n destun camymddwyn academaidd:

Isel iawn: Llai na 5%.

Isel: Rhwng 5% ac 20%.

Cymedrol: Rhwng 21% a 50%.

Difrifol: Rhwng 51% ac 85%.

Difrifol iawn: Mwy nag 85%.

Dylid diwygio mynegai tebygrwydd Turnitin fel nad yw enghreifftiau nas ystyrir yn gamymddwyn academaidd (e.e. dyfyniadau a gyfeirnodwyd yn gywir, geiriau unigol neu ymadroddion) yn cael eu cynnwys. Byddai hyn wedyn yn llunio canran **perthnasol** sy’n adlewyrchu’r **gwir** gamymddwyn academaidd honedig.

O ran camymddwyn academaidd honedig mewn asesiadau di-arholiad nad ydynt yn waith ysgrifenedig a lle bo arholiad llafar wedi’i gynnal, dylid pennu graddfa’r camymddwyn academaidd honedig trwy ystyried y gyfran o’r dasg asesu sy’n cynnwys camymddwyn academaidd honedig:

Isel iawn: Llai na degfed o’r dasg.

Isel: Mwy na degfed, ond llai na chwarter y dasg.

Cymedrol: Rhwng chwarter a hanner y dasg.

Difrifol: Mwy na hanner y dasg.

Difrifol iawn: Y dasg i gyd, neu bron i gyd.

Os yw’r camymddwyn academaidd honedig yn ymwneud â geirwiredd y wybodaeth a gyflwynwyd gan fyfyriwr naill ai mewn neu mewn perthynas ag asesiad neu mewn perthynas â chais am amgylchiadau lliniarol, dylid pennu graddfa’r camymddwyn academaidd honedig fel a ganlyn:

Difrifol: Amheuir bod y myfyriwr wedi ffugio data sy’n sail i’r asesiad neu amheuir ei fod ef/hi wedi gwneud honiadau celwyddog ynghylch cyflawni ymchwil sy’n sail i’r asesiad.

Difrifol iawn: Amheuir bod y myfyriwr wedi cyflwyno gwybodaeth neu ddogfennaeth ffug yn ymwneud ag amgylchiadau lliniarol.

**Adnabod honiadau o gamymddwyn academaidd mewn arholiadau**

Bydd goruchwyliwr sy’n ystyried neu’n amau bod myfyriwr wedi camymddwyn yn academaidd mewn arholiad yn hysbysu’r myfyriwr, yng ngŵydd tyst os oes modd, y cyflwynir adroddiad ynglŷn â’r amgylchiadau. Ni fydd peidio â rhoi rhybudd o’r fath, fodd bynnag, yn amharu ar weithrediadau dilynol. Bydd y goruchwyliwr hefyd yn hysbysu’r myfyriwr y gall ef/hi barhau â’r arholiad cyfredol hwnnw, ac unrhyw arholiad dilynol, heb amharu ar unrhyw benderfyniad a gaiff ei wneud.

Lle bynnag y bo’n briodol, bydd y goruchwyliwr yn cymryd ymaith ac yn cadw tystiolaeth sy’n ymwneud â’r camymddwyn academaidd honedig mewn arholiad, fel y bydd ar gael ar gyfer unrhyw ymchwiliad dilynol. Bydd y goruchwyliwr yn cwblhau Adran A a rhannau perthnasol Adran B y Ffurflen Ymchwilio i Gamymddwyn Academaidd ac yn cyflwyno’r ffurflen ynghyd ag unrhyw dystiolaeth a gymerwyd ymaith i’r Cydlynydd Camymddwyn Academaidd perthnasol er mwyn ymchwilio ymhellach. Os deuir i’r casgliad bod tystiolaeth ddigonol i gefnogi’r honiad o gamymddwyn academaidd, yna dylai’r Cydlynydd Camymddwyn Academaidd nodi lefel y camymddwyn academaidd honedig a chyflwyno’r ffurflen wedi’i chwblhau i’r Swyddfa Academaidd.

***Nodyn ynglŷn â phennu lefel y camymddwyn academaidd honedig mewn arholiadau***

Pennir lefel y camymddwyn academaidd honedig yn ôl natur yr honiad:

Lefel 1: Mae gan y myfyriwr yn ei feddiant ffynhonnell gwybodaeth sydd heb ei hawdurdodi na ellir dangos ei bod yn benodol gysylltiedig â’r arholiad.

Lefel 2: Mae’r myfyriwr yn cyfathrebu â pherson arall (gan gynnwys yn electronig) yn ystod yr arholiad, oni bai i hynny gael ei awdurdodi gan oruchwyliwr.

Lefel 3: Mae gan y myfyriwr yn ei feddiant ffynhonnell gwybodaeth sydd heb ei hawdurdodi sydd yn benodol gysylltiedig â’r arholiad.

Lefel 4: Mae’r myfyriwr yn cymryd arno/arni bod yn fyfyriwr arall neu’n caniatáu i rywun arall wneud hynny iddo ef/hi yn yr arholiad.

Os nad yw’r pedwar lefel a nodwyd uchod yn berthnasol i’r honiad oherwydd ei natur, dylid ticio’r blwch ‘Arall’ a rhoi eglurhad llawn yn yr adran ‘Manylion y Camymddwyn Academaidd Honedig’.

Rhaid i’r Cydlynydd Camymddwyn Academaidd gyflwyno’r ffurflen wedi’i chwblhau i’r Swyddfa Academaidd a fydd, lle bo’n briodol, yn cysylltu â’r myfyriwr i amlinellu’r honiad terfynol o gamymddwyn academaidd.

**MAE’R DDOGFEN HON AR GAEL HEFYD YN SAESNEG**